Як вядома, “Права выбару” аб’ядноўвае ў сябе сем палітычных партый і апазіцыйных структур. Сярод іх — немаленькія Партыя БНФ, Рух “За Свабоду”, Беларуская сацыял-дэмакратычная партыя (Грамада), Беларуская партыя “Зялёныя”, а таксама хоць і не зарэгістраваныя, але аб’ёмістыя “Гавары праўду!” і аргкамітэт па стварэнні партыі “Беларуская хрысціянская дэмакратыя”. Карацей, гэта беларускія палітычныя “цяжкавікі”. Зразумела, што ўсе яны былі зацікаўленыя ў тым, каб забяспечыць ва ўчастковых камісіях сваё прадстаўніцтва. Як паведаміў Дзяніс Садоўскі, участковыя камісіі налічваюць у сваім складзе 67 тысяч 69 асобаў. На гэтыя 67 тысяч з сямі арганізацый “Права выбару” ў гэтыя камісіі было ўключана толькі восем (!!!) чалавек!!!